#АдыгэУсэхэр

К1алэхэр мэджэгух,
Урамыр куохьау;
Бырысырыщ, шъумыджэгух
Ясымы1он ащ - хьау.

Къэрэпк1эх, къарэчъахьых,
Пкъым ик1ас.
Тинахьыжъхэр шъумыгубжых-
Зыжъугъэ1ас.

Гур уцуна ар мэпш1апш1э,
Лъыр зэреф.
Ащ итхъагъо, ащ ип1ашъэ
1ум зэреф.

Сыдэу тхъагъуа зэхэпхыныр, 
К1элэ джэгу,
Мамыр ч1ыгум тытетыныр-
Ар тынэгу.

Къэк1осэтых, къэ1эсэтых,
Зэ зы1аж.
Чэщыр къэхъумэ гъолъыжьытых,
Ащ о яж.

Нэфыр къэшъмэ къежьэжьыных-
Ащ сыфай.
Къэхъу пэтых, мэкъэ чаных-
К1элэц1ык1ухэр джэгун фай. 

К1элэц1ык1ухэр джэгун фай (Анатолий Зекох)